text: Stjal nummerplade fra militærbus
  27 maj 2011 kl. 12.21
  Chaufføren på Livgardens militær-bus gned øjnene en ekstra gang i morges: I nattens løb var nummerpladerne på hans bus revet af, mens den holdt på Rådhustorvet - ved siden af politistationen...
  Chaufføren fik derfor ikke svært ved at anmelde tyveriet. Men hele dagen måtte han køre med en håndskrevet seddel med bussen nummer i ruden. 
  Der er tale om en militær nummerplade, som ikke umiddelbart kan bruges på almindelige biler. Men der kan være tale om en souvenirjæger...?
  Nummerpladen er ikke skruet af - men revet brutalt af.
  
  Flagsnor knækkede
  Det var ikke det eneste, der skete til morgen. Da personalet på rådhuset skulle hejse Dannebrog foran, knækkede to af flagsnorene. Og brandvæsenet måtte tilkaldes med en stigevogn for at få en ny flagline sat i...
  